FC Rooiwit Erfurt - Wikipedia
FC Rooiwit Erfurt
Volledige naam Fußball Club
Stigtingsdatum 26 Januarie 1966
Kapasiteit 20 000
FC Rooiwit Erfurt is 'n Duitse sokkerklub uit Erfurt, hoofstad van die deelstaat Thuringen.
Op 25 Mei 1895 is die Cricket Club Erfurt gestig wat sy naam 'n jaar later verander het in SC Erfurt 1895. Die klub was in 1900 medestigter van die Duitse sokkerbond.
In 1909 het die klub as kampioen van Midde-Duitsland deelgeneem aan die eindronde om die nasionale titel, maar is deur Phönix Karlsruhe in die halfeindronde uitgeskakel. In 1933 het die span in die Gauliga meegeding, destyds die hoogste klas. Na die Tweede Wêreldoorlog is die klub deur die Geallieerdes ontbind, maar anders as die meeste ander beduidende klubs in Duitsland is die klub nooit herstig nie.
'n Nuwe klub, SG Erfurt-West, is opgerig as plaasvervanger vir SC Erfurt 1895 en VfB Erfurt. Die klub is kort hierna herdoop, eers na Fortuna Erfurt, toe BSG KWU en eindelik na BSG Turbine Erfurt. In 1950 was die klub medestigter van die DDR-Oberliga en behaal 'n 4de plek. In dieselfde jaar haal die span die eindstryd van die Oos-Duitse beker (FDGB-Pokal), maar verloor met 4-0 teen BSC Eisenhüttenwerk Thale. In 1951 eindig die klub boaan die punteleer saam met BSG Chemie Leipzig en het 'n beter doelverskil gehad, maar destyds is daar nog nie na doelverskil gekyk nie. In 'n eindwedstryd in Chemnitz voor 60 000 toeskouers verloor Erfurt met 0-2. Die klub het uiteindelik wel 2 keer kampioen geword (1954 en 1955).
In 1966 het die DDR sokkerowerhede besluit om die sokkerafdeling van BSG Turbine Erfurt met die sokkerafdeling van BSG Optima Erfurt saam te smelt in een van 11 Oos-Duitse “fokus“-klubs waarheen van die land se beste talent oorgeplaas is om spelers vir die nasionale span te ontwikkel. Die nuwe klub sou bekend staan as FC Rooiwit Erfurt.
Hierna het die klub egter nie weer groot hoogtes gehaal nie en kon eers weer in 1980 die eindstryd om die Oos-Duitse beker haal, waar hy deur FC Carl Zeiss Jena verslaan is.
Na ’n suksesvolle laaste seisoen in die DDR-Oberliga het die klub direk gekwalifiseer vir die 2. Bundesliga, asook die UEFA-beker.
1965-66 (I) DDR Oberliga 13de
1966-67 (II) DDR-Liga, St. Suid 1ste
1967-68 (I) DDR Oberliga 9de
1968-69 (I) DDR Oberliga 8ste
1969-70 (I) DDR Oberliga 9de
1970-71 (I) DDR Oberliga 13de
1971-72 (II) DDR-Liga, St. E 1ste
1972-73 (I) DDR-Oberliga 12de
1973-74 (I) DDR-Oberliga 12de
1974-75 (I) DDR-Oberliga 9de
1975-76 (I) DDR-Oberliga 7de
1976-77 (I) DDR-Oberliga 6de
1977-78 (I) DDR-Oberliga 9de
1978-79 (I) DDR-Oberliga 7de
1979-80 (I) DDR-Oberliga 12de
1980-81 (I) DDR-Oberliga 7de
1981-82 (I) DDR-Oberliga 7de
1982-83 (I) DDR-Oberliga 5de
1983-84 (I) DDR-Oberliga 7de
1984-85 (I) DDR-Oberliga 6de
1985-86 (I) DDR-Oberliga 10de
1986-87 (I) DDR-Oberliga 7de
1987-88 (I) DDR-Oberliga 12de
1988-89 (I) DDR-Oberliga 12de
1989-90 (I) DDR-Oberliga 11de
1990-91 (I) NOFV-Oberliga Noordoos 3de
1991-92 (II) 2.Bundesliga Suid 12de
1992-93 (III) Am.Oberliga Noordoos/S 3de
1993-94 (III) Am.Oberliga Noordoos/S 2de
1994-95 (III) Regionalliga Noordoos 5de
1995-96 (III) Regionalliga Noordoos 7de
1996-97 (III) Regionalliga Noordoos 3de
1997-98 (III) Regionalliga Noordoos 5de
1998-99 (III) Regionalliga Noordoos 10de
1999-00 (III) Regionalliga Noordoos 7de
2000-01 (III) Regionalliga Suid 15de
2001-02 (III) Regionalliga Suid 5de
2002-03 (III) Regionalliga Suid 9de
2003-04 (III) Regionalliga Suid 2de
2004-05 (II) 2.Bundesliga 18de
2005-06 (III) Regionalliga Noord 14de
Ontsluit van "https://af.wikipedia.org/w/index.php?title=FC_Rooiwit_Erfurt&oldid=1581249"
Die bladsy is laas op 5 Augustus 2017 om 15:43 bygewerk.